title: 2013/4/Euratom: Sklep Sveta z dne 11. decembra 2012 o odobritvi sklenitve Sporazuma o znanstvenem in tehnološkem sodelovanju med Evropsko skupnostjo za atomsko energijo na eni strani in Švicarsko konfederacijo na drugi strani, s katerim se Švicarska konfederacija pridruži k okvirnemu programu Evropske skupnosti za atomsko energijo za dejavnosti na področju jedrskih raziskav in usposabljanja (2012–2013), s strani Evropske komisije

text:
               9.1.2013

               SL

               Uradni list Evropske unije

               L 4/1

      SKLEP SVETA

   z dne 11. decembra 2012
   o odobritvi sklenitve Sporazuma o znanstvenem in tehnološkem sodelovanju med Evropsko skupnostjo za atomsko energijo na eni strani in Švicarsko konfederacijo na drugi strani, s katerim se Švicarska konfederacija pridruži k okvirnemu programu Evropske skupnosti za atomsko energijo za dejavnosti na področju jedrskih raziskav in usposabljanja (2012–2013), s strani Evropske komisije
   (2013/4/Euratom)
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti za atomsko energijo in zlasti drugega odstavka člena 101 Pogodbe,
   ob upoštevanju predloga Evropske komisije,
   ob upoštevanju naslednjega:

               (1)

               Evropska komisija je v skladu s smernicami Sveta izvedla pogajanja o Sporazumu o znanstvenem in tehnološkem sodelovanju med Evropsko skupnostjo za atomsko energijo na eni strani in Švicarsko konfederacijo na drugi strani, s katerim se Švicarska konfederacija pridruži k okvirnemu programu Evropske skupnosti za atomsko energijo za dejavnosti na področju jedrskih raziskav in usposabljanja (2012–2013) (v nadaljnjem besedilu: Sporazum).

               (2)

               Sklenitev Sporazuma s strani Evropske komisije bi bilo treba odobriti –

         SPREJEL NASLEDNJI SKLEP:
   Edini člen
   Sklenitev Sporazuma o znanstvenem in tehnološkem sodelovanju med Evropsko skupnostjo za atomsko energijo na eni strani in Švicarsko konfederacijo na drugi strani v imenu Evropske skupnosti za atomsko energijo, s katerim se Švicarska konfederacija pridruži k okvirnemu programu Evropske skupnosti za atomsko energijo za dejavnosti na področju jedrskih raziskav in usposabljanja (2012–2013), s strani Evropske komisije se odobri.
   Izjava Evropske komisije v imenu Evropske skupnosti za atomsko energijo, ki jo ob sklenitvi Sporazuma poda predstavnik Evropske komisije in ki je priložena v Prilogi k temu sklepu, se odobri.
   Besedilo Sporazuma je priloženo temu sklepu.

      V Bruslju, 11. decembra 2012

            Za Svet

            Predsednik

         A. D. MAVROYIANNIS

      PRILOGA

         Izjava Evropske komisije v imenu Evropske skupnosti za atomsko energijo
         Predstavniki Švicarske konfederacije so Evropsko komisijo prosili, naj potrdi, da skupni znesek prispevkov, ki naj bi jih Švicarska konfederacija plačala za leto 2012 v povezavi z vsemi raziskovalnimi dejavnostmi Euratoma, ne bo presegel 55 milijonov CHF.
         Evropska komisija potrjuje, da na podlagi relevantnih statističnih podatkov in ob upoštevanju dejavnikov sorazmernosti, ki urejajo izračun prispevkov, ki naj bi jih Švicarska konfederacija plačala za leto 2012 v povezavi z vsemi raziskovalnimi dejavnostmi Euratoma, vključno s tistimi, plačanimi pred sklenitvijo tega sporazuma, skupni znesek, ki ga mora Švicarska konfederacija plačati za leto 2012, ne bo presegel 55 milijonov CHF.

         SPORAZUM

      o znanstvenem in tehnološkem sodelovanju med Evropsko skupnostjo za atomsko energijo na eni strani in Švicarsko konfederacijo na drugi strani, s katerim se Švicarska konfederacija pridruži k okvirnemu programu Evropske skupnosti za atomsko energijo za dejavnosti na področju jedrskih raziskav in usposabljanja (2012–2013)
      EVROPSKA SKUPNOST ZA ATOMSKO ENERGIJO,
      (v nadaljnjem besedilu: Euratom),
      ki jo predstavlja Evropska komisija (v nadaljnjem besedilu: Komisija),
      na eni strani
      in
      ŠVICARSKA KONFEDERACIJA
      (v nadaljnjem besedilu: Švica), ki jo predstavlja Švicarski zvezni svet,
      na drugi strani,
      v nadaljnjem besedilu: pogodbenici, STA SE –
      OB UPOŠTEVANJU, da so tesni odnosi med Švico in Euratomom za pogodbenici koristni;
      OB UPOŠTEVANJU pomena znanstvenih in tehnoloških raziskav za pogodbenici ter njunega vzajemnega interesa za sodelovanje na tem področju zaradi boljše uporabe virov in da bi se izognili nepotrebnemu podvajanju;
      KER pogodbenici trenutno izvajata raziskovalne programe na področjih skupnega interesa;
      KER sta pogodbenici zaradi obojestranskih koristi zainteresirani za sodelovanje pri teh programih;
      OB UPOŠTEVANJU interesa pogodbenic za spodbujanje zagotavljanja vzajemnega dostopa njunih raziskovalnih subjektov do raziskovalnih in tehnološko-razvojnih dejavnosti ter dejavnosti usposabljanja;
      KER sta Evropska skupnost za atomsko energijo in Švica leta 1978 sklenili Sporazum o sodelovanju na področju nadzorovane jedrske fuzije in fizike plazme (v nadaljnjem besedilu: Fuzijski sporazum);
      KER sta pogodbenici 8. januarja 1986 sklenili Okvirni sporazum o znanstvenem in tehničnem sodelovanju, ki je začel veljati 17. julija 1987 (v nadaljnjem besedilu: okvirni sporazum);
      OB UPOŠTEVANJU, da člen 6 okvirnega sporazuma navaja, da je sodelovanje, h kateremu stremi okvirni sporazum, treba izvesti prek ustreznih sporazumov;
      KER sta Evropska unija in Švica 25. junija 2007 podpisali Sporazum o znanstvenem in tehnološkem sodelovanju, ki je začel veljati 28. februarja 2008 in se začel uporabljati retroaktivno od 1. januarja 2007.
      OB UPOŠTEVANJU, da člen 9(2) zgoraj navedenega sporazuma predvideva obnovo sporazuma za sodelovanje v novih, večletnih okvirnih programih za raziskave in tehnološki razvoj v skladu z medsebojno dogovorjenimi pogoji;
      KER je bil s Sklepom Sveta 2012/93/Euratom (1), Uredbo Sveta (Euratom) št. 139/2012 (2) ter sklepoma Sveta 2012/94/Euratom (3) in 2012/95/Euratom (4) sprejet okvirni program Evropske skupnosti za atomsko energijo (Euratom) za dejavnosti na področju jedrskih raziskav in usposabljanja (2012–2013), ki prispeva tudi k vzpostavitvi evropskega raziskovalnega prostora (v nadaljnjem besedilu: okvirni program Euratom 2012–2013);
      KER ob upoštevanju določb Pogodbe o ustanovitvi Evropske skupnosti za atomsko energijo ta sporazum in kakršne koli dejavnosti, začete v njegovem okviru, ne bodo vplivale na pooblastila, podeljena državam članicam za izvajanje dvostranskih dejavnosti s Švico na področju znanosti, tehnologije, raziskav in razvoja ter, če je to ustrezno, za sprejemanje sporazumov v ta namen;
      KER je skupnost Euratom sklenila Sporazum o ustanovitvi Mednarodne organizacije za fuzijsko energijo ITER za skupno izvajanje projekta ITER. V skladu s členom 21 Sporazuma ter sporazumi v obliki izmenjave pisem med Evropsko skupnostjo za atomsko energijo in Švicarsko konfederacijo o izvajanju sporazuma ITER, Sporazumom o privilegijih in imunitetah ITER ter Sporazumom o širšem pristopu na ozemlju Švice in o članstvu Švice v Evropskem skupnem podjetju za ITER in razvoj fuzijske energije z dne 22. novembra 2007 se ta sporazum uporablja za Švico, ki v fuzijskem programu Euratom sodeluje kot polno pridružena tretja država;
      KER je Euratom član Evropskega skupnega podjetja za ITER in razvoj fuzijske energije, ki je bilo ustanovljeno s sklepom Sveta z dne 27. marca 2007. V skladu s členom 2 tega sklepa ter sporazumi v obliki izmenjave pisem med Evropsko skupnostjo za atomsko energijo in Švicarsko konfederacijo o izvajanju sporazuma ITER, Sporazumom o privilegijih in imunitetah ITER ter Sporazumom o širšem pristopu na ozemlju Švice in o članstvu Švice v Evropskem skupnem podjetju za ITER in razvoj fuzijske energije z dne 22. novembra 2007 je Švica postala članica skupnega podjetja kot tretja država, ki je svoj raziskovalni program povezala s fuzijskim programom Euratom;
      KER je Euratom sklenil Sporazum med Evropsko skupnostjo za atomsko energijo in vlado Japonske o skupnem izvajanju dejavnosti širšega pristopa na področju raziskav fuzijske energije. V skladu s členom 26 navedeni sporazum velja za Švico, ki v fuzijskem programu Euratom sodeluje kot polno pridružena tretja država –
      DOGOVORILI O NASLEDNJEM:
      Člen 1
      Vsebina
      1.   Švica pri izvajanju okvirnega programa Euratom 2012–2013 sodeluje v skladu z določbami tega sporazuma in brez poseganja v določbe Fuzijskega sporazuma.
      Pravne osebe s sedežem v Švici lahko sodelujejo pri vseh posebnih programih okvirnega programa Euratom 2012–2013.
      2.   Švicarske pravne osebe lahko sodelujejo pri dejavnostih Skupnega raziskovalnega središča Evropske unije, če to sodelovanje ni zajeto v odstavku 1.
      3.   Pravne osebe s sedežem v Evropski uniji, vključno s Skupnim raziskovalnim središčem, lahko sodelujejo pri raziskovalnih programih in/ali projektih v Švici na teme, ki so enakovredne tistim iz okvirnega programa Euratom 2012–2013.
      4.   V tem sporazumu „pravna oseba“ pomeni vsako fizično ali pravno osebo, ustanovljeno v skladu z nacionalno zakonodajo v kraju, kjer ima glavni sedež, ali v skladu z zakonodajo Evropske unije, ki ima status pravne osebe ter je upravičena do pravic in obveznosti v svojem imenu. Sem med drugim spadajo univerze, raziskovalne organizacije, industrijske družbe vključno z malimi in srednje velikimi podjetji, ter posamezniki.
      Člen 2
      Oblike in načini sodelovanja
      Sodelovanje poteka v naslednjih oblikah:

                  1.

                  Sodelovanje pravnih oseb s sedežem v Švici pri vseh posebnih programih, sprejetih na podlagi okvirnega programa Euratom 2012–2013 v skladu s pogoji iz pravil za sodelovanje podjetij, raziskovalnih središč in univerz v raziskovalnih dejavnostih in dejavnostih usposabljanja Evropske skupnosti za atomsko energijo.

                  2.

                  Finančni prispevki Švice v proračun programov, sprejetih za izvajanje okvirnega programa Euratom 2012–2013, kot so opredeljeni v Prilogi B.

                  3.

                  Sodelovanje pravnih oseb s sedežem v Evropski uniji pri švicarskih raziskovalnih programih in/ali projektih, ki jih je določil Zvezni svet, na teme, enakovredne tistim iz okvirnega programa Euratom 2012–2013, v skladu s pogoji, določenimi v zadevnih švicarskih predpisih, ter s soglasjem partnerjev pri posebnih projektih in upravljavcev ustreznega švicarskega programa. Razen če švicarski predpisi določajo drugače, pravni subjekti s sedežem v Evropski uniji, ki sodelujejo pri švicarskih raziskovalnih programih in/ali projektih, sami krijejo svoje stroške, vključno s svojim ustreznim deležem pri upravnih in splošnih stroških vodenja projekta.

                  4.

                  Poleg pravočasnega zagotavljanja informacij in dokumentacije v zvezi z izvajanjem okvirnega programa Euratom 2012–2013 ter švicarskih programov in/ali projektov lahko sodelovanje med pogodbenicami vključuje naslednje oblike in načine:

                              (a)

                              redno izmenjavo mnenj o smernicah raziskovalne politike ter prednostnih nalogah in načrtih v Švici in Euratomu;

                              (b)

                              izmenjavo mnenj o možnostih in razvoju sodelovanja;

                              (c)

                              pravočasno izmenjavo informacij o izvajanju raziskovalnih programov in projektov v Švici in Euratomu ter o rezultatih dela v okviru tega sporazuma;

                              (d)

                              skupne sestanke;

                              (e)

                              obiske in izmenjave raziskovalcev, inženirjev in tehnikov;

                              (f)

                              redne stike in spremljanje izvajanja med vodji programov ali projektov v Švici in Euratomu;

                              (g)

                              sodelovanje strokovnjakov na seminarjih, simpozijih in delavnicah.

            Člen 3
      Prilagoditev
      Po medsebojnem dogovoru pogodbenic se lahko sodelovanje kadar koli prilagaja in razvija.
      Člen 4
      Pravice in obveznosti intelektualne lastnine
      1.   Ob upoštevanju Priloge A in veljavne zakonodaje imajo pravne osebe s sedežem v Švici, ki sodelujejo pri okvirnem programu Euratom 2012–2013, glede lastništva, izkoriščanja in razširjanja informacij in intelektualne lastnine, ki izhaja iz takšnega sodelovanja, enake pravice in obveznosti kot pravne osebe s sedežem v Evropski uniji.
      2.   Ob upoštevanju Priloge A in veljavne zakonodaje imajo pravne osebe s sedežem v Evropski uniji, ki sodelujejo pri švicarskih raziskovalnih programih in/ali projektih, kot je določeno v členu 2(3), glede lastništva, izkoriščanja in razširjanja informacij in intelektualne lastnine, ki izhaja iz takšnega sodelovanja, enake pravice in obveznosti kot pravne osebe s sedežem v Švici, ki sodelujejo pri zadevnih programih in/ali projektih.
      Člen 5
      Finančne določbe
      Pravila, ki urejajo finančni prispevek Švice, so določena v Prilogi B.
      Člen 6
      Raziskovalni odbor Švice/Skupnosti
      1.   Raziskovalni odbor Švice/Skupnosti, ustanovljen z okvirnim sporazumom, pregleda, oceni in zagotovi pravilno izvajanje tega sporazuma. Kakršna koli vprašanja, ki izhajajo iz izvajanja ali razlage tega sporazuma, se predložijo navedenemu odboru.
      2.   Odbor se lahko odloči za spremembo sklicev na akte Evropske unije/Euratoma iz Priloge C.
      Člen 7
      Sodelovanje
      1.   Brez poseganja v določbe člena 4 imajo pravne osebe s sedežem v Švici, ki sodelujejo pri okvirnem programu Euratom 2012–2013, enake pogodbene pravice in obveznosti kot osebe s sedežem v Evropski uniji.
      2.   Za pravne subjekte s sedežem v Švici so pogoji, ki se uporabljajo za predložitev in oceno predlogov ter za odobritev in sklepanje sporazumov in/ali pogodb o financiranju v zvezi z okvirnim programom Euratom 2012–2013, enaki tistim, ki se uporabljajo za sporazume in/ali pogodbe o financiranju, sklenjene v okviru istih programov s pravnimi subjekti s sedežem v Evropski uniji.
      3.   Švica ima kot pridružena država pravico, da predlaga ocenjevalce za okvirni program Euratom 2012–2013 v skladu z Uredbo Sveta (Euratom) št. 139/2012 o določitvi pravil za udeležbo podjetij, raziskovalnih središč in univerz pri posrednih ukrepih okvirnega programa Evropske skupnosti za atomsko energijo ter za razširjanje rezultatov raziskav (2012–2013).
      4.   Brez poseganja v določbe člena 1(3), člena 2(3) in člena 4(2) ter v obstoječe predpise in poslovnike lahko pravne osebe s sedežem v Evropski uniji pri programih in/ali projektih švicarskih raziskovalnih programov iz člena 2(3) sodelujejo pod enakimi pogoji kot švicarski partnerji. Švicarski organi lahko sodelovanje pri projektu ene ali več pravnih oseb s sedežem v Evropski uniji pogojijo s skupnim sodelovanjem vsaj enega švicarskega subjekta.
      Člen 8
      Mobilnost
      Vsaka pogodbenica se v skladu z obstoječimi predpisi in veljavnimi sporazumi obveže, da bo zagotovila vstop in bivanje – če je to nujno za uspešno izvedbo zadevne dejavnosti – omejenega števila svojih raziskovalcev, ki v Švici in Evropski uniji sodelujejo pri dejavnostih, ki jih obsega ta sporazum.
      Člen 9
      Revizija in prihodnje sodelovanje
      1.   Če Euratom revidira ali razširi svoje raziskovalne programe, se ta sporazum lahko revidira ali razširi v skladu z vzajemno dogovorjenimi pogoji. Pogodbenici izmenjata informacije in mnenja v zvezi z vsako revizijo ali razširitvijo ter glede vsake zadeve, ki neposredno ali posredno vpliva na sodelovanje Švice na področjih, ki jih obsega okvirni program Euratom 2012–2013. O točni vsebini revidiranih ali razširjenih programov se Švico obvesti v dveh tednih po tem, ko jih je sprejel Euratom. V primeru take revizije ali razširitve raziskovalnega programa lahko Švica s šestmesečnim odpovednim rokom ta sporazum odpove. Pogodbenici morata svojo namero za odpoved ali razširitev tega sporazuma sporočiti v treh mesecih po sprejetju odločitve Euratoma.
      2.   Če Euratom sprejme nov večletni program za raziskave in usposabljanje, se ta sporazum lahko obnovi ali se o njem lahko ponovno pogaja pod pogoji, vzajemno dogovorjenimi med pogodbenicama. Pogodbenici izmenjata informacije in mnenja o pripravi takšnih programov ali drugih tekočih in prihodnjih raziskovalnih dejavnosti preko Raziskovalnega odbora Švice/Skupnosti iz člena 6.
      Člen 10
      Razmerje do drugih mednarodnih sporazumov
      1.   Določbe tega sporazuma se uporabljajo brez poseganja v prednosti, predvidene z drugimi mednarodni sporazumi, ki zavezujejo eno od pogodbenic, in veljajo samo za pravne osebe s sedežem na ozemlju navedene pogodbenice.
      2.   Pravna oseba s sedežem v drugi državi, ki se je pridružila okvirnemu programu Euratom 2012–2013 (pridružena država), ima v okviru tega sporazuma enake pravice in obveznosti kot pravne osebe s sedežem v eni od držav članic pod pogojem, da je pridružena država, v kateri se nahaja sedež pravne osebe, pripravljena dodeliti enake pravice in obveznosti pravnim osebam iz Švice.
      Člen 11
      Ozemeljska uporaba
      Ta sporazum se uporablja na ozemljih, na katerih se uporablja Pogodba o ustanovitvi Evropske skupnosti za atomsko energijo, in sicer pod pogoji iz navedene pogodbe, ter na ozemlju Švice.
      Člen 12
      Priloge
      Priloge A, B in C so sestavni del tega sporazuma.
      Člen 13
      Začetek veljavnosti in uporaba
      1.   Pogodbenici ratificirata ali skleneta ta sporazum skladno s svojimi predpisi. Ta sporazum začne veljati na datum zadnjega uradnega obvestila o zaključku notranjih postopkov, ki so potrebni za ta namen.
      2.   Ta sporazum se uporablja od začetka okvirnega programa Euratom 2012–2013 do 31. decembra 2013. Ne glede na odstavek 5 spodaj lahko od 1. januarja 2013 do 30. junija 2013 vsaka pogodbenica prekine ta sporazum z uradnim pisnim obvestilom. V tem primeru se sporazum preneha uporabljati 31. decembra 2012.
      3.   Če se ta sporazum preneha uporabljati 31. decembra 2012 v skladu z odstavkom 2, bo Euratom izpolnjeval svoje obveznosti do pridruženih upravičencev iz Švice, dokler ena od pogodbenic od druge pogodbenice ne prejme uradnega obvestila iz odstavka 2. Če Švica prekine ta sporazum v skladu z odstavkom 2, Euratomu izplača kompenzacijsko plačilo v višini izplačanih obveznosti Euratoma upravičencem iz Švice za leto 2013 do datuma, ko je Euratom prejel uradno obvestilo Švice. To kompenzacijsko plačilo se izplača najpozneje 45 dni po prejetju zahtevka, ki ga izda Komisija. Ustrezno se uporablja odstavek II.2 Priloge B. Pogodbenici kakršne koli posledice uredita soglasno.
      4.   Ta sporazum se lahko spremeni le s pisnim soglasjem pogodbenic. Postopek za začetek veljavnosti sprememb je enak postopku, ki se uporablja za začetek veljavnosti tega sporazuma.
      5.   Ta sporazum lahko pogodbenici kadar koli prekineta z uradnim pisnim obvestilom s šestmesečnim odpovednim rokom.
      6.   Projekti in dejavnosti, ki se izvajajo v času odpovedi in/ali prenehanja veljavnosti tega sporazuma, se v skladu s pogoji, določenimi v tem sporazumu, nadaljujejo do svojega zaključka. Pogodbenici morebitne druge posledice odpovedi uredita soglasno.

         Sporazum je pripravljen v dveh izvodih v angleškem, bolgarskem, češkem, danskem, estonskem, finskem, francoskem, grškem, italijanskem, latvijskem, litovskem, madžarskem, malteškem, nemškem, nizozemskem, poljskem, portugalskem, romunskem, slovaškem, slovenskem, španskem in švedskem jeziku, pri čemer so vsa besedila enako verodostojna.

         (1)  UL L 47, 18.2.2012, str. 25.

         (2)  UL L 47, 18.2.2012, str. 1.

         (3)  UL L 47, 18.2.2012, str. 33.

         (4)  UL L 47, 18.2.2012, str. 40.

         PRILOGA A

            NAČELA ZA DODELJEVANJE PRAVIC INTELEKTUALNE LASTNINE

         I.   Področje uporabe

         V tem sporazumu ima „intelektualna lastnina“ pomen iz člena 2 Konvencije o ustanovitvi Svetovne organizacije za intelektualno lastnino, podpisane v Stockholmu 14. julija 1967.
         V tem sporazumu „znanje“ pomeni rezultate, vključno z informacijami, ki so lahko varovane ali ne, in avtorske pravice ali pravice, ki se nanašajo na take informacije in ki izvirajo iz vlog za ali izdaje patentov, načrtov, sort rastlin, dodatnih varstvenih certifikatov ali podobnih oblik varstva.
         II.   Pravice intelektualne lastnine pravnih oseb pogodbenic

                     1.

                     Vsaka pogodbenica zagotovi, da se pravice intelektualne lastnine pravnih oseb druge pogodbenice, ki sodeluje pri dejavnostih v okviru tega sporazuma, ter pravice in obveznosti, ki izhajajo iz takega sodelovanja, obravnavajo na način, ki je združljiv z zadevnimi mednarodnimi konvencijami, ki veljajo za pogodbenice, zlasti s sporazumom TRIPS (Sporazum o trgovinskih vidikih pravic intelektualne lastnine, ki ga upravlja Svetovna trgovinska organizacija), Bernsko konvencijo (Pariški akt iz leta1971) in Pariško konvencijo (Stockholmska listina iz leta 1967).

                     2.

                     V skladu s točko 1 imajo pravne osebe s sedežem v Švici, ki sodelujejo v dejavnostih, posredno povezanih z okvirnim programom Euratom 2012–2013, pravice intelektualne lastnine in dolžnosti pod pogoji iz Uredbe Sveta (Euratom) št. 139/2012 z dne 19. decembra 2011 (1) ter iz sporazuma in/ali pogodbe o financiranju, sklenjene z Euratomom.

                     3.

                     V skladu s točko 1 imajo pravne osebe s sedežem v državi članici Evropske unije, ki sodelujejo pri švicarskih raziskovalnih programih in/ali projektih, enake pravice intelektualne lastnine in dolžnosti kot pravne osebe s sedežem v Švici, ki sodelujejo pri teh raziskovalnih programih ali projektih.

               III.   Pravice intelektualne lastnine pogodbenic

                     1.

                     Če se pogodbenici ne dogovorita drugače, se za znanje, ki sta ga pogodbenici ustvarili v okviru dejavnosti, izvedenih v skladu s členom 2(4) tega sporazuma, uporabljajo naslednja pravila:

                                 (a)

                                 znanje je last pogodbenice, ki ga je ustvarila. Kadar ustreznega deleža posamezne pogodbenice pri delu ni mogoče določiti, sta pogodbenici solastnici znanja;

                                 (b)

                                 pogodbenica, ki je lastnica znanja, drugi pogodbenici da pravico dostopa do tega znanja za dejavnosti iz člena 2(4) tega sporazuma. Odobritev pravic dostopa do znanja se ne zaračuna.

                     2.

                     Če se pogodbenici ne dogovorita drugače, za znanstveno literaturo pogodbenic veljajo naslednja pravila:

                                 (a)

                                 če pogodbenica v revijah, člankih, poročilih in knjigah, vključno z avdiovizualnimi deli in programsko opremo, objavi podatke, informacije in tehnične ali znanstvene rezultate, ki izhajajo iz dejavnosti, ki se izvajajo v okviru tega sporazuma, ima druga pogodbenica pravico do svetovne, neekskluzivne, nepreklicne in brezplačne licence za prevajanje, prilagajanje, prenašanje in javno distribucijo zadevnih del;

                                 (b)

                                 na vseh kopijah z avtorskimi pravicami zaščitenih podatkov in informacij, namenjenih javni distribuciji in pripravljenih na podlagi tega oddelka, morajo biti navedena imena avtorja oziroma avtorjev, razen če avtor izrecno zahteva, da se ga ne navaja. Kopije morajo biti opremljene tudi z dobro vidnim potrdilom o skupni podpori pogodbenic.

                     3.

                     Če se pogodbenici ne dogovorita drugače, se za nerazkrite informacije pogodbenic uporabljajo naslednja pravila:

                                 (a)

                                 ob predložitvi informacij v zvezi z dejavnostmi, ki se izvajajo na podlagi tega sporazuma, drugi pogodbenici, vsaka pogodbenica opredeli informacije, za katere želi, da ostanejo nerazkrite;

                                 (b)

                                 za posebne namene uporabe tega sporazuma lahko pogodbenica prejemnica nerazkrite informacije na lastno odgovornost sporoči organom ali osebam, ki so ji podrejene;

                                 (c)

                                 s predhodnim pisnim soglasjem pogodbenice, ki posreduje nerazkrite informacije, lahko pogodbenica prejemnica take informacije razširja v večjem obsegu, kot je sicer dovoljeno v pododstavku (b). Pogodbenici sodelujeta pri oblikovanju postopkov za zahtevo in pridobitev predhodnega pisnega soglasja za širšo distribucijo, vsaka pogodbenica pa takšno dovoljenje izda v okviru, ki ga dovoljujejo njene nacionalne politike, predpisi in zakoni;

                                 (d)

                                 nedokumentirane nerazkrite informacije ali druge zaupne informacije, posredovane na seminarjih ali drugih sestankih zastopnikov pogodbenic, organiziranih v okviru tega sporazuma, ali informacije, ki izhajajo iz zaposlovanja osebja, uporabe prostorov ali posrednih ukrepov, morajo ostati zaupne, če je bil prejemnik takih nerazkritih informacij ali drugih zaupnih ali posebnih informacij seznanjen z zaupno naravo teh informacij, še preden so mu bile sporočene, v skladu s pododstavkom (a);

                                 (e)

                                 vsaka pogodbenica zagotovi, da se nerazkrite informacije, ki jih pridobi v skladu s pododstavkoma (a) in (d), nadzorujejo v skladu z določbami tega sporazuma. Če ena od pogodbenic ugotovi, da se ne more, ali če utemeljeno pričakuje, da se ne bo mogla držati določb o nerazširjanju iz pododstavkov (a) in (d), o tem nemudoma obvesti drugo pogodbenico. Pogodbenici se posvetujeta o določitvi primernega nadaljnjega ukrepanja.

            (1)  UL L 47, 18.2.2012, str. 1.

         PRILOGA B

            FINANČNA PRAVILA, KI UREJAJO PRISPEVEK ŠVICE

         I.   Določitev finančne udeležbe

                     1.

                     Faktor sorazmernosti, ki ureja švicarski prispevek k okvirnemu programu Euratom 2012–2013, razen fuzijskega programa Euratom, se izračuna z določitvijo razmerja med bruto domačim proizvodom Švice po tržnih cenah in vsoto bruto domačih proizvodov držav članic Evropske unije po tržnih cenah. Faktor sorazmernosti, ki ureja švicarski prispevek k fuzijskemu programu se še naprej ureja na podlagi Fuzijskega sporazuma. Ta razmerja se izračunajo na podlagi najnovejših statističnih podatkov Eurostata, ki so na voljo na dan objave predloga proračuna Evropske unije za isto leto.

                     2.

                     Komisija takoj, ko je mogoče, Švici skupaj z zadevnim podpornim gradivom sporoči:

                                 (a)

                                 zneske odobritev za prevzem obveznosti v izkazu o odhodkih predloga proračuna Evropske unije, ki ustreza okvirnemu programu Euratom 2012–2013 za leto 2013;

                                 (b)

                                 ocenjeni znesek prispevkov na podlagi predloga proračuna, ki ustreza možni udeležbi Švice v okvirnem programu Euratom 2012–2013 v letu 2013.

                     3.

                     Komisija takoj po dokončnem sprejetju splošnega proračuna za leto 2013 Švici sporoči zgoraj navedene zneske v izkazu o odhodkih.

                     4.

                     Finančni prispevek Švice, ki izhaja iz udeležbe v okvirnem programu Euratom 2012–2013, se poleg zneska, ki je vsako leto na voljo v splošnem proračunu Evropske unije, določi za odobritve za prevzem obveznosti za izpolnjevanje finančnih obveznosti Komisije, ki izhajajo iz dela, ki ga je treba opraviti v oblikah, potrebnih za izvajanje, vodenje in delovanje programov ter dejavnosti, ki jih obsega ta sporazum.

               II.   Plačilni postopki

                     1.

                     Komisija najpozneje do 31. decembra 2012 Švici izda zahtevek za sredstva, ki ustrezajo njenemu prispevku v skladu s tem sporazumom za leto 2012. Ta zahtevek za sredstva zagotovi plačilo prispevka Švice najpozneje 30 dni po prejemu ustreznega zahtevka za sredstva. Za namen izračuna zneska za leto 2012 v švicarskih frankih je menjalni tečaj med švicarskim frankom in eurom, ki ga uporabi Komisija, enak tržnemu tečaju na predzadnji dan preteklega meseca, kot ga objavi Evropska centralna banka, ali, če so ti podatki na voljo, kot ga okrog navedenega datuma podajo delegacije ali drugi ustrezni viri.
                     Razen če se ta sporazum preneha uporabljati 31. decembra 2012 v skladu s členom 13(2), Komisija po 1. juliju in najpozneje novembra 2013 Švici izda zahtevek za sredstva, ki ustrezajo njenemu prispevku v skladu s tem sporazumom za leto 2013 in so določena na podlagi točke I.1 te priloge. Ta zahtevek za sredstva zagotovi plačilo navedenega prispevka najpozneje 30 dni po prejemu zahtevka.

                     2.

                     Prispevki Švice za leto 2012 se plačajo v švicarskih frankih, za leto 2013 pa se navedejo in plačajo v eurih na bančni račun, ki ga Komisija navede v zahtevkih za plačila.

                     3.

                     Švica plača svoj prispevek v okviru tega sporazuma skladno s časovnim razporedom iz odstavka 1. Za vsako zamudo pri plačilu se plačajo obresti po obrestni meri, ki je enaka enomesečni medbančni obrestni meri (EURIBOR) s strani EURIBOR01 sistema Reuters (stran 248 Telerate). Za vsak mesec zamude se ta stopnja poveča za 1,5 odstotne točke. Povečana obrestna mera se uporablja za celotno obdobje zamude. Vendar pa se obresti zaračunajo le, če se prispevek plača po predvidenem datumu plačila iz odstavka 1.

                     4.

                     Potne stroške zastopnikov in izvedencev iz Švice za sodelovanje pri delu raziskovalnih odborov in za sodelovanje pri izvajanju okvirnega programa Euratom 2012–2013 Komisija povrne na enaki podlagi kot in v skladu s trenutno veljavnimi postopki za zastopnike in izvedence držav članic Evropske unije.

               III.   Pogoji za izvajanje

                     1.

                     Finančni prispevek Švice k okvirnemu programu Euratom 2012–2013 v skladu s to prilogo običajno ostane nespremenjen za zadevno proračunsko leto.

                     2.

                     Komisija ob zaključevanju poslovnih knjig za vsako proračunsko leto (n) v okviru vzpostavitve računa prihodkov in odhodkov začne z zakonskim urejanjem računov v zvezi z udeležbo Švice, pri čemer upošteva spremembe, ki so se zgodile zaradi transferja, ukinitev, prenosov ali rebalansa proračuna v proračunskem letu. Tako zakonsko urejanje se opravi v času prvega plačila za leto (n+1). Vendar pa se končno zakonsko urejanje opravi najkasneje julija četrtega leta po zaključku okvirnega programa Euratom 2012–2013. Plačilo Švice se knjiži v dobro programov Euratoma kot proračunski prihodek, razporejen v ustrezno proračunsko postavko v izkazu prihodkov splošnega proračuna Evropske unije.

               IV.   Obveščanje

                     1.

                     V času plačila za leto 2013 se skladno z obrazcem Komisije za prikaz prihodkov in odhodkov pripravi in Švici pošlje v vednost izjava o razdelitvi proračunskih sredstev za okvirni program Euratom 2012–2013 v zvezi z letom 2012.
                     Najpozneje 30. aprila 2014 se skladno z obrazcem Komisije za prikaz prihodkov in odhodkov pripravi in Švici pošlje v vednost izjava o razdelitvi proračunskih sredstev za okvirni program Euratom 2012–2013 v zvezi z letom 2013.

                     2.

                     Komisija Švici sporoči statistične podatke in druge splošne finančne podatke v zvezi z izvajanjem okvirnega programa Euratom, ki so dostopni državam članicam.

         PRILOGA C

            FINANČNI NADZOR ŠVICARSKIH UDELEŽENCEV V OKVIRNEM PROGRAMU EURATOM 2012–2013

         I.   Neposredna komunikacija

         Komisija neposredno komunicira z udeleženci okvirnega programa Euratom 2012–2013, ki imajo sedež v Švici, ter z njihovimi podizvajalci. Te osebe Komisiji neposredno predložijo vse zadevne informacije in dokumentacijo, ki jih morajo predložiti na podlagi instrumentov iz tega sporazuma ter iz sporazumov in/ali pogodb o financiranju, sklenjenih za njihovo izvajanje.
         II.   Revizije

                     1.

                     V skladu z Uredbo Sveta (ES, Euratom) št. 1605/2002 (1), kakor je bila nazadnje spremenjena z Uredbo (EU, Euratom) št. 1081/2010 (2), v skladu z Uredbo Komisije (ES, Euratom) št. 2342/2002 (3), kakor je bila nazadnje spremenjena z Uredbo (ES, Euratom) št. 478/2007 (4), ter v skladu z drugimi pravili iz tega sporazuma, sporazumov in/ali pogodb o financiranju, sklenjenih z udeleženci programa, ki imajo sedež v Švici, lahko zastopniki Komisije ali druge osebe, ki jih pooblasti Komisija, kadar koli izvedejo znanstvene, finančne, tehnološke ali druge revizije v prostorih udeležencev in njihovih podizvajalcev.

                     2.

                     Zastopniki Komisije in druge osebe, ki jih pooblasti Komisija, imajo ustrezen dostop do lokacij, del in dokumentov ter do vseh informacij, tudi takšnih v elektronski obliki, ki so potrebne za izvajanje teh revizij. Pravica do dostopa se izrecno navede v sporazumih in/ali pogodbah o financiranju, sklenjenih za izvajanje instrumentov iz tega sporazuma.

                     3.

                     Evropsko računsko sodišče ima enake pravice kot Komisija.

                     4.

                     Revizije se lahko izvedejo po zaključku okvirnega programa Euratom 2012–2013 ali po zaključku tega sporazuma v skladu s pogoji, določenimi v zadevnih sporazumih in/ali pogodbah o financiranju.

                     5.

                     Švicarski Zvezni urad za revizijo se o revizijah, ki se izvedejo na ozemlju Švice, obvesti vnaprej. To obvestilo ni pravni predpogoj za izvedbo takšnih revizij.

               III.   Pregledi na kraju samem

                     1.

                     V skladu z določbami in pogoji iz Uredbe Sveta (Euratom, ES) št. 2185/96 (5) ter Uredbe (ES) št. 1073/1999 (6) Evropskega parlamenta in Sveta je v okviru tega sporazuma Komisija (OLAF) pooblaščena za izvajanje pregledov na kraju samem in inšpekcijskih pregledov na ozemlju Švice.

                     2.

                     Preglede na kraju samem in inšpekcijske preglede pripravi in vodi Komisija v tesnem sodelovanju s švicarskim Zveznim uradom za revizijo ali z drugimi pristojnimi švicarskimi organi, ki jih imenuje švicarski Zvezni urad za revizijo, ki se jih pravočasno obvesti o predmetu, namenu in pravni podlagi pregledov in inšpekcij, da lahko nudijo vso potrebno pomoč. V ta namen lahko uradniki pristojnih švicarskih organov sodelujejo pri pregledih na kraju samem in inšpekcijskih pregledih.

                     3.

                     Če zadevni švicarski organi tako želijo, lahko preglede na kraju samem in inšpekcijske preglede izvajajo skupaj s Komisijo.

                     4.

                     Če udeleženci okvirnega programa Euratom 2012–2013 nasprotujejo pregledu na kraju samem ali inšpekcijskemu pregledu, švicarski organi v skladu z nacionalnimi predpisi inšpektorjem Komisije zagotovijo vso potrebno pomoč, da ti lahko opravijo svoje naloge v zvezi s pregledom na kraju samem ali inšpekcijskim pregledom.

                     5.

                     Komisija švicarski Zvezni urad za revizijo v najkrajšem možnem času obvesti o vsakem dejstvu ali sumu na nepravilnosti, ki ga odkrije pri pregledu na kraju samem ali inšpekcijskem pregledu. V vsakem primeru Komisija navedeni organ obvesti o rezultatih takih pregledov.

               IV.   Obveščanje in posvetovanje

                     1.

                     Za pravilno izvajanje te priloge pristojni švicarski organi in organi Skupnosti redno izmenjujejo informacije in na zahtevo ene od pogodbenic izvedejo posvetovanja.

                     2.

                     Pristojni švicarski organi Komisijo nemudoma obvestijo o kakršnem koli dejstvu ali sumu na nepravilnosti, ki so ga odkrili v zvezi s sklenitvijo in izvajanjem sprejetih sporazumov in/ali pogodb o financiranju pri uporabi instrumentov iz tega sporazuma.

               V.   Zaupnost

         Informacije, ki se v kakršni koli obliki sporočijo ali pridobijo v skladu s to prilogo, se obravnavajo kot poslovna skrivnost in varujejo na enak način, kot se podobne podatke varuje v skladu s švicarsko zakonodajo in ustreznimi določbami, ki se uporabljajo za institucije Skupnosti. Takšne informacije se ne smejo sporočati drugim osebam, razen osebam v institucijah Skupnosti ali državah članicah ali Švici, katerih funkcija zahteva poznavanje teh podatkov, in se smejo uporabljati le za namene zagotavljanja učinkovitega varstva finančnih interesov pogodbenic.
         VI.   Upravni ukrepi in kazni

         Brez poseganja v uporabo švicarskega kazenskega prava lahko Komisija uvede upravne ukrepe in kazni v skladu z uredbama (ES, Euratom) št. 1605/2002, kakor je bila nazadnje spremenjena z Uredbo (EU, Euratom) št. 1081/2010 (7), in (ES, Euratom) št. 2342/2002, kakor je bila nazadnje spremenjena z Uredbo (ES, Euratom) št. 478/2007 (8), ter v skladu z Uredbo Sveta (ES, Euratom) št. 2988/95 z dne 18. decembra 1995 o zaščiti finančnih interesov Evropskih skupnosti (9).
         VII.   Izterjava in izvršba

         Sklepi, ki jih Komisija sprejme na podlagi okvirnega programa Euratom 2012–2013 v zvezi s področjem uporabe tega sporazuma in ki osebam, ki niso države, nalagajo denarno obveznost, so izvršljivi v Švici. Nalog za izvršbo izdajo organi, ki jih imenuje švicarska vlada, in o tem obvestijo Komisijo, pri čemer ni potrebna nobena druga formalnost razen overovitve verodostojnosti akta. Izvršba poteka v skladu s procesnim pravom Švice. Zakonitost sklepov o izvršbi nadzira Sodišče Evropske unije. Sodbe Sodišča Evropske unije na podlagi arbitražne klavzule iz pogodb na podlagi okvirnega programa Euratom 2012–2013 so izvršljive pod istimi pogoji.

            (1)  UL L 248, 16.9.2002, str. 1.

            (2)  UL L 311, 26.11.2010, str. 9.

            (3)  UL L 357, 31.12.2002, str. 1.

            (4)  UL L 111, 28.4.2007, str. 13.

            (5)  UL L 292, 15.11.1996, str. 2.

            (6)  UL L 136, 31.5.1999, str. 1.

            (7)  UL L 311, 26.11.2010, str. 9.

            (8)  UL L 111, 28.4.2007, str. 13.

            (9)  UL L 312, 23.12.1995, str. 1.


title: 2005/228/ES: Sklep Sveta z dne 21. februarja 2005 o podpisu in začasni uporabi Sporazuma v obliki izmenjave pisem med Evropsko skupnostjo in Republiko Belorusijo o spremembi Sporazuma med Evropsko skupnostjo in Republiko Belorusijo o trgovini s tekstilnimi izdelki

text:
               18.3.2005

               SL

               Uradni list Evropske unije

               L 72/18

         SKLEP SVETA
   z dne 21. februarja 2005
   o podpisu in začasni uporabi Sporazuma v obliki izmenjave pisem med Evropsko skupnostjo in Republiko Belorusijo o spremembi Sporazuma med Evropsko skupnostjo in Republiko Belorusijo o trgovini s tekstilnimi izdelki
   (2005/228/ES)
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti in zlasti člena 133 v povezavi s prvim stavkom člena 300(2) Pogodbe,
   ob upoštevanju predloga Komisije,
   ob upoštevanju naslednjega:

               (1)

               Komisija je v imenu Skupnosti izpogajala sporazum o enoletnem podaljšanju obstoječega Sporazuma in protokolov o trgovini s tekstilnimi izdelki z Republiko Belorusijo s količinskimi omejitvami, ki so bile prilagojene tako, da upoštevajo letne stopnje rasti in povpraševanje v Belorusiji po nekaterih kategorijah. Ta sporazum je treba začasno uporabljati od 1. januarja 2005 do zaključka postopkov za njegovo sklenitev pod pogojem vzajemne začasne uporabe Sporazuma s strani Republike Belorusije

               (2)

               Sporazum je treba podpisati –

         SKLENIL:
   Člen 1
   S pridržkom njegove sklenitve je predsednik Sveta pooblaščen, da imenuje osebo(-e), pooblaščeno(-e) za podpis Sporazuma v obliki izmenjave pisem med Evropsko skupnostjo in Republiko Belorusijo o spremembi Sporazuma med Evropsko skupnostjo in Republiko Belorusijo o trgovini s tekstilnimi izdelki v imenu Skupnosti.
   Člen 2
   S pridržkom vzajemnosti (1) se Sporazum začasno uporablja od 1. januarja 2005 do zaključka postopkov za njegovo formalno sklenitev.
   Besedilo Sporazuma je priloženo k temu sklepu.
   Člen 3
   1.   Če Belorusija ne izpolni svojih obveznosti iz odstavka 2.5 Sporazuma iz leta 1999 (2) se kvota za leto 2005 zmanjša na raven, ki se je uporabljala v letu 2004.
   2.   Sklep za izvajanje odstavka 1 se sprejme v skladu s postopki iz člena 17 Uredbe Sveta (EGS) št. 3030/93 z dne 12. oktobra 1993 o skupnih pravilih za uvoz nekaterih tekstilnih izdelkov po poreklu iz tretjih držav (3).
   Člen 4
   Ta sklep začne učinkovati dan po objavi v Uradnem listu Evropske unije.

      V Bruslju, 21. februarja 2005

            Za Svet

            Predsednik

         J. ASSELBORN

      (1)  Datum učinkovanja začasne uporabe bo objavljen v seriji C Uradnega lista Evropske unije.

      (2)  UL L 336, 29.12.1999, str. 27.

      (3)  UL L 275, 8.11.1993, str. 1. Uredba, kakor je bila nazadnje spremenjena z Uredbo (ES) št. 2200/2004 (UL L 374, 22.12.2004, str. 1).
   SPORAZUM V OBLIKI IZMENJAVE PISEM
   med Evropsko skupnostjo in Republiko Belorusijo o spremembi Sporazuma med Evropsko skupnostjo in Republiko Belorusijo o trgovini s tekstilnimi izdelki
   Spoštovani,

               1.

               V čast mi je sklicevati se na Sporazum med Evropsko skupnostjo in Republiko Belorusijo o trgovini s tekstilnimi izdelki, ki je bil parafiran 1. aprila 1993 ter nazadnje spremenjen in podaljšan s Sporazumom v obliki izmenjave pisem, ki je bil parafiran 23. decembra 2003 (v nadaljevanju „Sporazum“).

               2.

               Glede na prenehanje veljavnosti Sporazuma 31. decembra 2004 in v skladu s členom 19(1) Sporazuma Evropska skupnost in Republika Belorusija soglašata glede podaljšanja veljavnosti Sporazuma za nadaljnje obdobje enega leta, ob upoštevanju naslednjih sprememb in pogojev:

                           2.1

                           Besedilo drugega in tretjega stavka člena 19(1) Sporazuma se nadomesti z naslednjim besedilom:
                           „Uporablja se do 31. decembra 2005.“

                           2.2

                           Priloga II, ki določa količinske omejitve za izvoz iz Republike Belorusije v Evropsko skupnost, se nadomesti z Dodatkom 1 k temu pismu.

                           2.3

                           Priloga k Protokolu C, ki določa količinske omejitve za izvoz iz Republike Belorusije v Evropsko skupnost po OPT operacijah v Republiki Belorusiji, se za obdobje od 1. januarja 2005 do 31. decembra 2005 nadomesti z Dodatkom 2 k temu pismu.

                           2.4

                           Za uvoz tekstilnih izdelkov in oblačil s poreklom iz Evropske skupnosti v Belorusijo se v letu 2005 uporabljajo carine, ki ne presegajo carin, določenih za leto 2004 v Dodatku 4 k Sporazumu v obliki izmenjave pisem med Evropsko skupnostjo in Republiko Belorusijo, ki je bil parafiran 11. novembra 1999.
                           Če se te stopnje ne bodo uporabljale, bo imela Skupnost pravico za preostalo obdobje veljavnosti Sporazuma sorazmerno ponovno uvesti količinske omejitve na ravneh, ki so se na podlagi izmenjave pisem, parafirane 23. decembra 2003, uporabljale za leto 2004.

               3.

               Če bi Republika Belorusija postala članica Svetovne trgovinske organizacije (STO) pred datumom prenehanja veljavnosti Sporazuma, se od dne pristopa Republike Belorusije k STO uporabljajo sporazumi in pravila STO.

               4.

               Hvaležen bi vam bil, če bi potrdili, da se vaša vlada strinja z zgoraj navedenim. V tem primeru ta sporazum v obliki izmenjave pisem začne veljati prvi dan v mesecu, ki sledi dnevu, ko pogodbenici druga drugo uradno obvestita, da so bili zaključeni ustrezni pravni postopki. Od 1. januarja 2005 do zaključka teh postopkov se pod pogojem vzajemnosti Sporazum začasno uporablja.

         Sprejmite izraze mojega najglobljega spoštovanja,

         Za Svet Evropske unije

      Dodatek 1

            „PRILOGA II

                        Belorusija

                        Kategorija

                        Enota

                        Kvota od 1. januarja 2005

                        Skupina IA

                        1

                        tona

                        1 585

                        2

                        tona

                        5 100

                        3

                        tona

                        233

                        Skupina IB

                        4

                        1 000 kosov

                        1 600

                        5

                        1 000 kosov

                        1 058

                        6

                        1 000 kosov

                        1 400

                        7

                        1 000 kosov

                        1 200

                        8

                        1 000 kosov

                        1 110

                        Skupina IIA

                        9

                        tona

                        363

                        20

                        tona

                        318

                        22

                        tona

                        498

                        23

                        tona

                        255

                        39

                        tona

                        230

                        Skupina IIB

                        12

                        1 000 parov

                        5 958

                        13

                        1 000 kosov

                        2 651

                        15

                        1 000 kosov

                        1 500

                        16

                        1 000 kosov

                        186

                        21

                        1 000 kosov

                        889

                        24

                        1 000 kosov

                        803

                        26/27

                        1 000 kosov

                        1 069

                        29

                        1 000 kosov

                        450

                        73

                        1 000 kosov

                        315

                        83

                        tona

                        178

                        Skupina IIIA

                        33

                        tona

                        387

                        36

                        tona

                        1 242

                        37

                        tona

                        463

                        50

                        tona

                        196

                        Skupina IIIB

                        67

                        tona

                        339

                        74

                        1 000 kosov

                        361

                        90

                        tona

                        199

                        Skupina IV

                        115

                        tona

                        87

                        117

                        tona

                        1 800

                        118

                        tona

                        448“

      Dodatek 2

            „PRILOGA K PROTOKOLU C

                        Kategorija

                        Enota

                        Od 1. januarja 2005

                        4

                        1 000 kosov

                        4 733

                        5

                        1 000 kosov

                        6 599

                        6

                        1 000 kosov

                        8 800

                        7

                        1 000 kosov

                        6 605

                        8

                        1 000 kosov

                        2 249

                        12

                        1 000 kosov

                        4 446

                        13

                        1 000 kosov

                        697

                        15

                        1 000 kosov

                        3 858

                        16

                        1 000 kosov

                        786

                        21

                        1 000 kosov

                        2 567

                        24

                        1 000 kosov

                        661

                        26/27

                        1 000 kosov

                        3 215

                        29

                        1 000 kosov

                        1 304

                        73

                        1 000 kosov

                        4 998

                        83

                        tona

                        664

                        74

                        1 000 kosov

                        872“

   Spoštovani,
   v čast mi je potrditi prejem vašega pisma z dne ….., v katerem je zapisano:

                  „1.

                  V čast mi je sklicevati se na Sporazum med Evropsko skupnostjo in Republiko Belorusijo o trgovini s tekstilnimi izdelki, ki je bil parafiran 1. aprila 1993 ter nazadnje spremenjen in podaljšan s Sporazumom v obliki izmenjave pisem, ki je bil parafiran 23. decembra 2003 (v nadaljevanju ‚Sporazum’).

                  2.

                  Glede na prenehanje veljavnosti Sporazuma 31. decembra 2004 in v skladu s členom 19(1) Sporazuma Evropska skupnost in Republika Belorusija soglašata glede podaljšanja veljavnosti Sporazuma za nadaljnje obdobje enega leta, ob upoštevanju naslednjih sprememb in pogojev:

                              2.1

                              Besedilo drugega in tretjega stavka člena 19(1) Sporazuma se nadomesti z naslednjim besedilom:
                              ‚Uporablja se do 31. decembra 2005.’

                              2.2

                              Priloga II, ki določa količinske omejitve za izvoz iz Republike Belorusije v Evropsko skupnost, se nadomesti z Dodatkom 1 k temu pismu.

                              2.3

                              Priloga k Protokolu C, ki določa količinske omejitve za izvoz iz Republike Belorusije v Evropsko skupnost po OPT operacijah v Republiki Belorusiji, se za obdobje od 1. januarja 2005 do 31. decembra 2005 nadomesti z Dodatkom 2 k temu pismu.

                              2.4

                              Za uvoz tekstilnih izdelkov in oblačil s poreklom iz Evropske skupnosti v Belorusijo se v letu 2005 uporabljajo carine, ki ne presegajo carin, določenih za leto 2004 v Dodatku 4 k Sporazumu v obliki izmenjave pisem med Evropsko skupnostjo in Republiko Belorusijo, ki je bil parafiran 11. novembra 1999.
                              Če se te stopnje ne bodo uporabljale, bo imela Skupnost pravico za preostalo obdobje veljavnosti Sporazuma sorazmerno ponovno uvesti količinske omejitve na ravneh, ki so se na podlagi izmenjave pisem, parafirane 23. decembra 2003, uporabljale za leto 2004.

                  3.

                  Če bi Republika Belorusija postala članica Svetovne trgovinske organizacije (STO) pred datumom prenehanja veljavnosti Sporazuma, se od dne pristopa Republike Belorusije k STO uporabljajo sporazumi in pravila STO.

                  4.

                  Hvaležen bi vam bil, če bi potrdili, da se vaša vlada strinja z zgoraj navedenim. V tem primeru ta sporazum v obliki izmenjave pisem začne veljati prvi dan v mesecu, ki sledi dnevu, ko pogodbenici druga drugo uradno obvestita, da so bili zaključeni ustrezni pravni postopki. Od 1. januarja 2005 do zaključka teh postopkov se pod pogojem vzajemnosti Sporazum začasno uporablja.
                  Sprejmite izraze mojega najglobljega spoštovanja.“

   V čast mi je potrditi, da se moja vlada strinja z vsebino vašega pisma.
   Sprejmite izraze mojega najglobljega spoštovanja,

         Za Vlado Republike Belorusije


title: Sklep Komisije z dne 5. februarja 2016 o imenovanju nekaterih članov Znanstvenega sveta Evropskega raziskovalnega sveta

text:
               6.2.2016

               SL

               Uradni list Evropske unije

               C 47/4

         SKLEP KOMISIJE
   z dne 5. februarja 2016
   o imenovanju nekaterih članov Znanstvenega sveta Evropskega raziskovalnega sveta
   (2016/C 47/04)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Sklepa Sveta 2013/743/EU z dne 3. decembra 2013 o vzpostavitvi posebnega programa za izvajanje okvirnega programa za raziskave in inovacije (2014–2020) – Obzorje 2020 in razveljavitvi odločb 2006/971/ES, 2006/972/ES, 2006/973/ES, 2006/974/ES in 2006/975/ES (1), ter zlasti člena 7(1) Sklepa,
   ob upoštevanju naslednjega:

               (1)

               Komisija je s Sklepom C(2013) 8915 (2) (kakor je bil pozneje spremenjen s Sklepom C(2015) 788 (3)) ustanovila Evropski raziskovalni svet (v nadaljnjem besedilu: ERC) za obdobje od 1. januarja 2014 do 31. decembra 2020, in sicer za izvajanje ukrepov iz dela I „Odlična znanost“ v okviru posebnega cilja „Evropski raziskovalni svet (ERC)“ iz člena 3(1)(a) Sklepa 2013/743/EU.

               (2)

               ERC sestavljata neodvisen Znanstveni svet iz člena 7 Sklepa 2013/743/EU in posebna izvedbena struktura iz člena 8 navedenega sklepa.

               (3)

               V skladu s členom 2(1) Sklepa C(2013) 8915 je Znanstveni svet sestavljen iz predsednika ERC in 21 članov.

               (4)

               V skladu s tretjim pododstavkom člena 7(1) Sklepa 2013/743/EU so člani Znanstvenega sveta imenovani za največ štiri leta z možnostjo enkratnega podaljšanja. Člani bi morali biti imenovani tako, da se zagotovi neprekinjeno delovanje Znanstvenega sveta.

               (5)

               Mandat nekaterih članov Znanstvenega sveta se je iztekel 31. decembra 2015, zato je treba obnoviti članstvo v Znanstvenem svetu.

               (6)

               V skladu z drugim pododstavkom člena 7(1) Sklepa 2013/743/EU člane Znanstvenega sveta imenuje Komisija po neodvisnem in preglednem postopku za imenovanje, o katerem se dogovori z Znanstvenim svetom ter ki vključuje posvetovanje z znanstveno skupnostjo in poročilo Evropskemu parlamentu in Svetu. V ta namen je bil ustanovljen stalni odbor za imenovanje prihodnjih članov Znanstvenega sveta. Stalni odbor za imenovanje je Komisiji dal priporočila v zvezi z nadomestitvijo članov Znanstvenega sveta, ki so bila sprejeta –

         SPREJELA NASLEDNJI SKLEP:
   Člen 1
   Profesor Sir Christopher CLARK je imenovan za člana Znanstvenega sveta ERC v prvem mandatu, ki se izteče 31. decembra 2019.
   Profesorica Barbara ROMANOWICZ je imenovana za članico Znanstvenega sveta ERC v prvem mandatu, ki se izteče 31. decembra 2019.
   Člen 2
   Člani Znanstvenega sveta ERC so navedeni v Prilogi k temu sklepu.
   Člen 3
   Ta sklep začne veljati 1. januarja 2016.

      V Bruslju, 5. februarja 2016

            Za Komisijo

         Carlos MOEDAS

            Član Komisije

      (1)  UL L 347, 20.12.2013, str. 965.

      (2)  Sklep Komisije C(2013) 8915 z dne 12. decembra 2013 o ustanovitvi Evropskega raziskovalnega sveta (UL C 373, 20.12.2013, str. 23).

      (3)  Sklep Komisije C(2015) 788 z dne 17. februarja 2015 o spremembi Sklepa C(2013) 8915 o ustanovitvi Evropskega raziskovalnega sveta (UL C 58, 18.2.2015, str. 3).

      PRILOGA
      Člani Znanstvenega sveta ERC

                  Ime in ustanova

                  Konec mandata

                  Klaus BOCK, Danska nacionalna fundacija za raziskave

                  31. december 2016

                  Margaret BUCKINGHAM, Institut Pasteur, Pariz

                  30. junij 2019

                  Christopher CLARK, Univerza v Cambridgeu

                  31. december 2019

                  Athene DONALD, Univerza v Cambridgeu

                  31. december 2016

                  Barbara ENSOLI, Istituto Superiore di Sanità, Rim

                  31. december 2016

                  Nuria Sebastian GALLES, Univerza Pompeu Fabra, Barcelona

                  31. december 2016

                  Michael KRAMER, Inštitut Maxa Plancka za radioastronomijo, Bonn

                  30. junij 2019

                  Tomas JUNGWIRTH, Akademija znanosti Češke republike

                  31. december 2018

                  Matthias KLEINER, Tehnična univerza v Dortmundu

                  31. december 2016

                  Éva KONDOROSI, Madžarska akademija znanosti

                  31. december 2016

                  Barbara ROMANOWICZ, Seizmološki laboratorij v Berkeleyu

                  31. december 2019

                  Mart SAARMA, Univerza v Helsinkih

                  31. december 2016

                  Nils Christian STENSETH, Univerza v Oslu

                  31. december 2017

                  Martin STOKHOF, Univerza v Amsterdamu

                  31. december 2017

                  Janet THORNTON, Evropski inštitut za bioinformatiko pri Evropskem laboratoriju za molekularno biologijo

                  31. december 2018

                  Isabelle VERNOS, Institució Catalana de Recerca i Estudis Avançats, Barcelona

                  30. junij 2019

                  Reinhilde VEUGELERS, Katoliška univerza v Leuvnu

                  31. december 2016

                  Michel WIEVIORKA, Center za sociološke analize in ukrepanje, Pariz

                  31. december 2017

                  Fabio ZWIRNER, Univerza v Padovi

                  31. december 2018


title: 2011/449/EU: Sklep Sveta z dne 28. junija 2011 o stališču, ki ga Evropske unija sprejme v okviru Skupnega upravljalnega odbora za sanitarne in fitosanitarne ukrepe, ustanovljenega s Sporazumom o pridružitvi med Evropsko skupnostjo in njenimi državami članicami na eni strani ter Republiko Čile na drugi strani, o spremembi Dodatka V.A. k Prilogi IV k navedenemu sporazumu  Besedilo velja za EGP

text:
               23.7.2011

               SL

               Uradni list Evropske unije

               L 193/5

         SKLEP SVETA
   z dne 28. junija 2011
   o stališču, ki ga Evropske unija sprejme v okviru Skupnega upravljalnega odbora za sanitarne in fitosanitarne ukrepe, ustanovljenega s Sporazumom o pridružitvi med Evropsko skupnostjo in njenimi državami članicami na eni strani ter Republiko Čile na drugi strani, o spremembi Dodatka V.A. k Prilogi IV k navedenemu sporazumu
   (Besedilo velja za EGP)
   (2011/449/EU)
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 168(4)(b) v povezavi s členom 218(9) Pogodbe,
   ob upoštevanju predloga Evropske komisije,
   ob upoštevanju naslednjega:

               (1)

               Svet je s Sklepom 2005/269/ES (1) sklenil Sporazum o pridružitvi med Evropsko skupnostjo in njenimi državami članicami na eni strani ter Republiko Čile na drugi strani (v nadaljnjem besedilu: Pridružitveni sporazum).

               (2)

               Priloga IV k Pridružitvenemu sporazumu določa sanitarne in fitosanitarne ukrepe (v nadaljnjem besedilu: ukrepi SPS), ki se uporabljajo za trgovino z živalmi in živalskimi proizvodi, rastlinami, rastlinskimi proizvodi in drugim blagom ter za dobro počutje živali (v nadaljnjem besedilu: Sporazum SPS EU–Čile).

               (3)

               V skladu s točko (c) člena 16(2) Sporazuma SPS EU–Čile je Skupni upravljalni odbor za sanitarne in fitosanitarne ukrepe (v nadaljnjem besedilu: Skupni upravljalni odbor), ustanovljen s členom 89(3) Pridružitvenega sporazuma pooblaščen, da s sklepom spremeni dodatke od I do XII k Sporazumu SPS EU–Čile.

               (4)

               Dodatek V.A. k Sporazumu SPS EU–Čile bi moral vsebovati prednostne sektorje ali podsektorje v prednostnem vrstnem redu, za katere se lahko prizna enakovrednost.

               (5)

               Republika Čile bi rada uporabila postopek obdelave za školjke, ki ni predviden v ustrezni zakonodaji Unije.

               (6)

               Da bi ocenili, ali bi predlagani postopek obdelave lahko zagotovil enako raven varstva potrošnikov kot obdelava, ki jo določa zakonodaja Unije, je treba oceniti enakovrednost obeh obdelav.

               (7)

               V skladu z drugim pododstavkom člena 7(4) Sporazuma SPS EU–Čile se Dodatek V.A. k Sporazumu SPS EU–Čile spremeni za določitev prednostnih sektorjev ali podsektorjev pred začetkom posvetovanj za oceno enakovrednosti. Na seznam prednostnih sektorjev v navedenem dodatku bi bilo treba dodati sektor „ribji proizvodi“ in njegov podsektor „školjke“.

               (8)

               Unija bi morala v ta namen sprejeti stališče, priloženi k temu Sklepu Skupnega upravljalnega odbora glede spremembe Dodatka V.A. k Prilogi IV Pridružitvenega sporazuma –

         SPREJEL NASLEDNJI SKLEP:
   Člen 1
   Stališče Evropske unije v okviru Skupnega upravljalnega odbora za sanitarne in fotosanitarne ukrepe (v nadaljnjem besedilu: Skupni upravljalni odbor), ustanovljenega s Sporazumom o pridružitvi med Evropsko skupnostjo in njenimi državami članicami na eni strani ter Republiko Čile na drugi strani glede spremembe Dodatka V.A. k Sporazumu SPS EU–Čile temelji na osnutku Sklepa Skupnega upravljalnega odbora, ki je priložen k temu sklepu.
   Člen 2
   Sklep Skupnega upravljalnega odbora o spremembi Dodatka V.A. k Sporazumu SPS EU–Čile bo objavljen v Uradnem listu Evropske unije takoj po sprejetju.
   Člen 3
   Ta sklep začne veljati na dan po objavi V Uradnem listu Evropske unije.

      V Luxembourgu, 28. junija 2011

            Za Svet

            Predsednik

         FAZEKAS S.

      (1)  Sklep Sveta 2005/269/ES z dne 28. februarja 2005 o sklenitvi Sporazuma o pridružitvi med Evropsko skupnostjo in njenimi državami članicami na eni strani in Republiko Čile na drugi strani (UL L 84, 2.4.2005, str. 19).

      PREDLOG
      SKLEP št. …/2011 SKUPNEGA UPRAVLJALNEGA ODBORA ZA SANITARNE IN FITOSANITARNE UKREPE, USTANOVLJENEGA S SPORAZUMOM MED EVROPSKO SKUPNOSTJO IN REPUBLIKO ČILE O SANITARNIH IN FITOSANITARNIH UKREPIH, KI SE UPORABLJAJO ZA TRGOVINO Z ŽIVALMI IN ŽIVALSKIMI PROIZVODI, RASTLINAMI IN RASTLINSKIMI PROIZVODI IN DRUGIM BLAGOM TER ZA DOBRO POČUTJE ŽIVALI
      z dne …
      o spremembi Dodatka V.A. k Prilogi IV k Sporazumu
      SKUPNI UPRAVLJALNI ODBOR JE –
      ob upoštevanju Sporazuma med Evropsko skupnostjo in njenimi državami članicami ter Republiko Čile o sanitarnih in fitosanitarnih ukrepih, ki se uporabljajo za trgovino z živalmi in živalskimi proizvodi, rastlinami, rastlinskimi proizvodi in drugim blagom ter za dobro počutje živali (v nadaljnjem besedilu: Sporazum SPS EU–Čile), in zlasti drugega pododstavka člena 7(4) Sporazuma SPS EU–Čile,
      ob upoštevanju naslednjega:

                  (1)

                  Člen 7(1) Sporazuma SPS EU–Čile določa, da se enakovrednost lahko prizna za posamezen ukrep in/ali skupine ukrepov in/ali sisteme, ki veljajo za sektor ali podsektor.

                  (2)

                  Člen 7(4) Sporazuma SPS EU–Čile določa, da se sektorji ali podsektorji, za katere se lahko začne postopek priznavanja enakovrednosti, določijo v prednostnem vrstnem redu v Dodatku V.A.

                  (3)

                  Republika Čile je izrazila zanimanje za vključitev školjk kot podsektorja ribjih proizvodov v Dodatek V.A. kot prednostnega sektorja za začetek ocene enakovrednosti ukrepov, ki veljajo za njih.

                  (4)

                  Pogodbenici sta se na petem sestanku Skupnega upravljalnega odbora dogovorili o začetku postopka za spremembo Dodatka V.A. k Sporazumu SPS EU–Čile –

            SPREJEL NASLEDNJI SKLEP:
      Člen 1
      Dodatek V.A. k Sporazumu SPS EU–Čile se nadomesti z besedilom iz Priloge k temu sklepu.
      Člen 2
      Ta sklep, sestavljen v dveh izvodih, podpišeta sopredsednika Skupnega upravljanega odbora ali druge osebe, pooblaščene, da delujejo v imenu pogodbenic. Sprejme se z izmenjavo pisnih not med sekretarjema, ki delujeta v dogovoru s pogodbenicama, ki potrdita dokončanje potrebnih pravnih notranjih postopkov.
      Člen 3
      Ta sklep začne veljati na datum izdaje zadnje izmenjane pisne note.

         Podpisano v Santiagu, [datum]
         Podpisano v Bruslju, [datum]

               Za Skupni upravljalni odbor

               Vodja delegacije Republike Čile

               Vodja delegacije Evropske unije

         PRILOGA

            Dodatek V

               PREDNOSTNI SEKTORJI ALI PODSEKTORJI, ZA KATERE SE LAHKO PRIZNA ENAKOVREDNOST, TER POGOJI IN DOLOČILA ZA ZAČASNO ODOBRITEV OBRATOV

            A.   Prednostni sektorji ali podsektorji, za katere se lahko prizna enakovrednost:

                        1.

                        Sektor: Ribiški proizvodi
                        Podsektor: Školjke


title: 2005/380/ES: Sklep Komisije z dne 28. aprila 2005 o ustanovitvi skupine nevladnih strokovnjakov za upravljanje podjetij in pravo družb

text:
               19.5.2005

               SL

               Uradni list Evropske unije

               L 126/40

      SKLEP KOMISIJE

   z dne 28. aprila 2005
   o ustanovitvi skupine nevladnih strokovnjakov za upravljanje podjetij in pravo družb
   (2005/380/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju naslednjega:

               (1)

               Akcijski načrt Komisije o posodobitvi prava družb in izboljšanju upravljanja podjetij v Evropski uniji (1), sprejet maja 2003, je opredelil vrsto ukrepov, potrebnih za posodobitev, izpopolnitev in poenostavitev ureditvenega okvira za pravo družb in upravljanje podjetij.

               (2)

               Ta akcijski načrt priznava pomen posvetovanja s strokovnjaki in javnostjo kot sestavnega dela razvoja prava družb in upravljanja podjetij na ravni Skupnosti.

               (3)

               Zato bi morala biti ustanovljena skupina nevladnih strokovnjakov za upravljanje podjetij in prava družb, da bi služila kot organ za presojo, razpravljanje in nasvete Komisiji na področju upravljanja podjetij in prava družb, še posebej v povezavi z ukrepi, predvidenimi v akcijskih načrtih; ker je torej v tej skupini primerno predvideti prisotnost še posebej dobro usposobljenih oseb, aktivnih v poslovnih in akademskih skupnostih ali civilni družbi, zmožnih prispevati svoje posebno poznavanje prava družb in upravljanja podjetij na ravni Skupnosti.

               (4)

               Skupina nevladnih strokovnjakov za pravo družb in upravljanje podjetij bo pripravila svoj poslovnik ter v celoti upoštevala vlogo in prerogative institucij –

         SKLENILA:
   Člen 1
   V Skupnosti se ustanovi skupina nevladnih strokovnjakov za upravljanje podjetij in pravo družb (v nadaljnjem besedilu „Skupina“).
   Člen 2
   Vloga Skupine je tehnično svetovanje Komisiji na pobudo Komisije na področju upravljanja podjetij in prava družb na zahtevo Komisije. Predsednik Skupine lahko predlaga Komisiji, da se posvetuje s Skupino o vsaki povezani zadevi.
   Člen 3
   Skupina bo štela največ 20 članov iz poslovnih in akademskih skupnosti ali civilne družbe, katerih izkušnje in sposobnosti na področju upravljanja podjetij in prava družb so široko priznane na ravni Skupnosti. Člane Skupine imenuje Komisija. Imenovanje je osebno. Člani Skupine svetujejo Komisiji neodvisno od kakršnih koli zunanjih navodil.
   Seznam članov je naveden v Prilogi.
   Člen 4
   Mandat članov Skupine traja tri leta. Lahko so ponovno imenovani. Po izteku triletnega obdobja ostanejo člani Skupine na položaju, dokler jih ne zamenjajo ali ponovno imenujejo. V primeru odstopa ali smrti člana Skupine v obdobju njegovega mandata Komisija v skladu s členom 3 imenuje novega člana.
   Člen 5
   Seznam članov objavi Komisija v Uradnem listu Evropske unije.
   Člen 6
   Skupini predseduje predstavnik Komisije.
   Skupina lahko v dogovoru s Komisijo ustanovi delovne skupine za proučevanje določenih tem na podlagi mandata. Delovne skupine se razpusti takoj po dovršitvi mandata.
   Komisija lahko povabi strokovnjake ali opazovalce s posebnim znanjem k sodelovanju pri delu Skupine in/ali delovnih skupin.
   Člen 7
   Skupine in delovne skupine se ponavadi sestanejo v prostorih Komisije, v sestavu in skladno z urnikom, ki ga določi Komisija.
   Skupina sprejme svoj poslovnik na podlagi osnutka, ki ga predloži Komisija.
   Komisija za Skupino zagotovi tajniške storitve. Zainteresirani člani osebja Komisije so lahko prisotni na srečanjih Skupine in delovnih skupin in lahko sodelujejo v razpravah.
   Komisija lahko v originalnem jeziku zadevnega dokumenta na internetni strani objavi kateri koli sklep, povzetek, delni sklep ali delovni dokument, povezan s Skupino ali njenimi delovnimi skupinami.
   Člen 8
   Potne stroške in dnevnice, ki jih imajo člani, opazovalci in strokovnjaki v zvezi z dejavnostmi Skupine, povrne Komisija v skladu z veljavnimi določbami znotraj Komisije. Za svoje funkcije niso plačani.
   Člen 9
   Ta sklep se uporablja do 27. aprila 2008.

      V Bruslju, 28. aprila 2005

            Za Komisijo

         Charlie McCREEVY

            Član Komisije

      (1)  COM(2003) 284 konč.

      PRILOGA
      SEZNAM ČLANOV

                  Gintautas BARTKUS

                  Theodor BAUMS

                  Francesco CHIAPPETTA

                  Thomas COURTNEY

                  Jean-Pierre HELLEBUYCK

                  Erich KANDLER

                  Mrs Vanessa KNAPP

                  Vratislav KULHÁNEK

                  Jukka MÄHÖNEN

                  Stilpon NESTOR

                  Jesper Bo NIELSEN

                  Jósef OKOLSKI

                  Leonardo PEKLAR

                  Colin PERRY

                  Enrique PIÑEL LÓPEZ

                  Geert RAAIJMAKERS

                  Mrs Joëlle SIMON

                  Mario STELLA-RICHTER

                  Mrs Daniela WEBER-REY

                  Patrick ZURSTRASSEN


title: Sklep Evropskega parlamenta (EU) 2015/1633 z dne 29. aprila 2015 o razrešnici glede izvrševanja proračuna Agencije za sodelovanje energetskih regulatorjev za proračunsko leto 2013

text:
               30.9.2015

               SL

               Uradni list Evropske unije

               L 255/155

      SKLEP EVROPSKEGA PARLAMENTA (EU) 2015/1633
      z dne 29. aprila 2015
      o razrešnici glede izvrševanja proračuna Agencije za sodelovanje energetskih regulatorjev za proračunsko leto 2013
      EVROPSKI PARLAMENT,

                  —

                  ob upoštevanju končnega zaključnega računa Agencije za sodelovanje energetskih regulatorjev za proračunsko leto 2013,

                  —

                  ob upoštevanju poročila Računskega sodišča o zaključnem računu Agencije za sodelovanje energetskih regulatorjev za proračunsko leto 2013 z odgovori agencije (1),

                  —

                  ob upoštevanju izjave o zanesljivosti (2) računovodskih izkazov ter zakonitosti in pravilnosti z njimi povezanih transakcij, ki jo je za proračunsko leto 2013 v skladu s členom 287 Pogodbe o delovanju Evropske unije pripravilo Računsko sodišče,

                  —

                  ob upoštevanju priporočila Sveta z dne 17. februarja 2015 o podelitvi razrešnice agenciji glede izvrševanja proračuna za proračunsko leto 2013 (05304/2015 – C8-0054/2015),

                  —

                  ob upoštevanju člena 319 Pogodbe o delovanju Evropske unije,

                  —

                  ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (3),

                  —

                  ob upoštevanju Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (4), zlasti člena 208,

                  —

                  ob upoštevanju Uredbe (ES) št. 713/2009 Evropskega parlamenta in Sveta z dne 13. julija 2009 o ustanovitvi Agencije za sodelovanje energetskih regulatorjev (5), zlasti člena 24,

                  —

                  ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi za splošni proračun Evropskih skupnosti (6),

                  —

                  ob upoštevanju Delegirane uredbe Komisije (EU) št. 1271/2013 z dne 30. septembra 2013 o okvirni finančni uredbi za organe iz člena 208 Uredbe (EU, Euratom) št. 966/2012 Evropskega parlamenta in Sveta (7), zlasti člena 108,

                  —

                  ob upoštevanju člena 94 in Priloge V Poslovnika,

                  —

                  ob upoštevanju poročila Odbora za proračunski nadzor (A8-0117/2015),

         1.

            podeli razrešnico direktorju Agencije za sodelovanje energetskih regulatorjev glede izvrševanja proračuna agencije za proračunsko leto 2013;

         2.

            navaja svoje pripombe v spodnji resoluciji;

         3.

            naroči svojemu predsedniku, naj ta sklep in resolucijo, ki je del sklepa, posreduje direktorju Agencije za sodelovanje energetskih regulatorjev, Svetu, Komisiji in Računskemu sodišču ter poskrbi za objavo v Uradnem listu Evropske unije (serija L).

               Predsednik

            Martin SCHULZ

               Generalni sekretar

            Klaus WELLE

         (1)  UL C 442, 10.12.2014, str. 18.

         (2)  Glej opombo 1.

         (3)  UL L 248, 16.9.2002, str. 1.

         (4)  UL L 298, 26.10.2012, str. 1.

         (5)  UL L 211, 14.8.2009, str. 1.

         (6)  UL L 357, 31.12.2002, str. 72.

         (7)  UL L 328, 7.12.2013, str. 42.


title: Sklep Sveta z dne 17. maja 2011 o imenovanju 15 članov upravnega odbora Evropske agencije za kemikalije

text:
               21.5.2011

               SL

               Uradni list Evropske unije

               C 151/1

         SKLEP SVETA
   z dne 17. maja 2011
   o imenovanju 15 članov upravnega odbora Evropske agencije za kemikalije
   2011/C 151/01
   SVET EVROPSKE UNIJE JE –
   ob upoštevanju Pogodbe o delovanju Evropske unije,
   ob upoštevanju Uredbe (ES) št. 1907/2006 Evropskega parlamenta in Sveta z dne 18. decembra 2006 o registraciji, evalvaciji, avtorizaciji in omejevanju kemikalij (REACH) ter o ustanovitvi Evropske agencije za kemikalije (1), in zlasti člena 79 Uredbe,
   ob upoštevanju naslednjega:

               (1)

               Člen 79 Uredbe (ES) št. 1907/2006 določa, da bi moral Svet za člane upravnega odbora Evropske agencije za kemikalije (v nadaljnjem besedilu: upravni odbor) imenovati po enega predstavnika iz vsake države članice.

               (2)

               Člani upravnega odbora bi morali biti imenovani na podlagi njihovih ustreznih izkušenj in strokovnega znanja s področja kemijske varnosti ali pravne ureditve v zvezi s kemikalijami, medtem ko je hkrati treba zagotoviti, da imajo člani upravnega odbora ustrezno splošno, finančno in pravno strokovno znanje.

               (3)

               Mandat bi moral trajati štiri leta. Moralo bi biti mogoče, da se mandat enkrat obnovi.

               (4)

               Svet je s Sklepom z dne 7. junija 2007 (2) imenoval 27 članov upravnega odbora.

               (5)

               Od sprejema tega sklepa so bili belgijski (3), bolgarski (4), danski (5), latvijski (6), portugalski (7), romunski (8) in britanski (9) član upravnega odbora zamenjani.

               (6)

               Člani upravnega odbora, ki so jih predlagali Belgija, Bolgarija, Danska, Nemčija, Estonija, Grčija, Ciper, Latvija, Litva, Malta, Poljska, Portugalska, Romunija, Slovaška in Združeno kraljestvo, so bili imenovani za obdobje do 31. maja 2011. Zato bi bilo treba člane upravnega odbora iz teh držav članic predlagati in imenovati za obdobje od 1. junija 2011 do 31. maja 2015.

               (7)

               Svet je od vseh zadevnih držav članic prejel predloge za imenovanja –

         SPREJEL NASLEDNJI SKLEP:
   Člen 1
   Za člane upravnega odbora Evropske agencije za kemikalije (v nadaljnjem besedilu: upravni odbor) se za drugi mandat za obdobje od 1. junija 2011 do 31. maja 2015 imenujejo naslednje osebe (ime in priimek, državljanstvo, datum rojstva):

               —

               G. Helmut DE VOS, belgijsko državljanstvo, 25. februar 1978

               —

               G. Boyko Marinov MALINOV, bolgarsko državljanstvo, 30. avgust 1964

               —

               G. Eskil Toft THUESEN, dansko državljanstvo, 4. september 1965

               —

               G. Alexander NIES, nemško državljanstvo, 27. januar 1956

               —

               G. Leandros NICOLAIDES, ciprsko državljanstvo, 11. februar 1950

               —

               G. Armands PLÄTE, latvijsko državljanstvo, 27. februar 1962

               —

               G. Francis E. FARRUGIA, malteško državljanstvo, 18. december 1945

               —

               G. Mário GRÁCIO, portugalsko državljanstvo, 5. maj 1971

               —

               Ga. Edita NOVÁKOVÁ, slovaško državljanstvo, 8. julij 1956

               —

               G. Arwyn DAVIES, britansko državljanstvo, 17. januar 1957.

         Člen 2
   Za člane upravnega odbora se za prvi mandat za obdobje od 1. junija 2011 do 31. maja 2015 imenujejo naslednje osebe (ime in priimek, državljanstvo, datum rojstva):

               —

               Ga. Aive TELLING, estonsko državljanstvo, 8. maj 1974

               —

               Ga. Kassandra DIMITRIOU, grško državljanstvo, 30. junij 1957

               —

               Ga. Marija TERIOSINA, litovsko državljanstvo, 4. november 1952

               —

               Ga. Edyta MIĘGOĆ, poljsko državljanstvo, 20. januar 1976

               —

               G. Ionuț GEORGESCU, romunsko državljanstvo, 3. julij 1976.

         Člen 3
   Ta sklep začne veljati na dan sprejetja.

      V Bruslju, 17. maja 2011

            Za Svet

            Predsednik

         FAZEKAS S.

      (1)  UL L 396, 30.12.2006, str. 1.

      (2)  UL C 134, 16.6.2007, str. 6.

      (3)  UL C 16, 22.1.2010, str. 5.

      (4)  UL C 125, 13.5.2010, str. 6.

      (5)  UL C 282, 19.10.2010, str. 4.

      (6)  UL C 320, 16.12.2008, str. 4.

      (7)  Prim. opombo 5.

      (8)  UL C 73, 19.3.2008, str. 23.

      (9)  Prim. opombo 3.


title: Sklep Komisije z dne 27. julija 2017 o ustanovitvi strokovne skupine Komisije na visoki ravni za vprašanja radikalizacije

text:
               3.8.2017

               SL

               Uradni list Evropske unije

               C 252/3

         SKLEP KOMISIJE
   z dne 27. julija 2017
   o ustanovitvi strokovne skupine Komisije na visoki ravni za vprašanja radikalizacije
   (2017/C 252/04)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju naslednjega:

               (1)

               Komisija mora uporabiti strokovno znanje strokovnjakov na visoki ravni v posvetovalnem organu z namenom okrepiti prizadevanja za preprečevanje in zatiranje radikalizacije, ki vodi v nasilni ekstremizem in terorizem ter izboljšati usklajevanje in sodelovanje med vsemi zadevnimi zainteresiranimi stranmi v skladu s pozivi k ukrepanju, opredeljenimi v evropski agendi za varnost (1), Sporočilu Komisije o preprečevanju radikalizacije (2) in revidirani strategiji EU za boj proti radikalizaciji in novačenju (3) ter v skladu z drugimi relevantnimi sklepi Sveta o tej zadevi (4).

               (2)

               Zato je treba na področju preprečevanja in zatiranja radikalizacije ustanoviti skupino strokovnjakov na visoki ravni ter opredeliti njene naloge in sestavo.

               (3)

               Skupina bi morala prispevati k nadaljnjemu razvoju in izvajanju preventivnih politik, instrumentov in pobud Unije, vključno s pripravo smernic in priporočil za nadaljnje delo na področju preprečevanja in zatiranja radikalizacije tako na ravni Unije kot na nacionalni ravni, ter s podpiranjem priprave ocene potrebe po mehanizmih bolj strukturiranega sodelovanja za preventivo na ravni Unije, pri čemer je treba upoštevati tudi zunanjo razsežnost.

               (4)

               Da se zbere relevantne evropske in nacionalne poglede in strokovno znanje, bi skupino morali sestavljati pristojni organi držav članic, Agencija Evropske unije za sodelovanje na področju preprečevanja, odkrivanja in preiskovanja kaznivih dejanj (5), Urad za evropsko pravosodno sodelovanje (6), Agencija Evropske unije za temeljne pravice (7), Agencija Evropske unije za usposabljanje na področju preprečevanja, odkrivanja in preiskovanja kaznivih dejanj (8), center odličnosti mreže za ozaveščanje o radikalizaciji (9), Evropska služba za zunanje delovanje (10) in koordinator EU za protiterorizem (11).

               (5)

               Natančneje, agencije Unije posredujejo svoje strokovno znanje s področja kazenskega pregona in kazenskega pravosodja ob upoštevanju razsežnosti temeljnih pravic in potrebe po krepitvi zmogljivosti. Center odličnosti mreže za ozaveščanje o radikalizaciji k obravnavi radikalizacije prispeva svojo neodvisnost po vsej Uniji, razumevanje potreb in pričakovanj strokovnih delavcev na tem področju ter svoje izkušnje pri nadnacionalnem sodelovanju zainteresiranih strani. Evropska služba za zunanje delovanje prispeva svoje izkušnje in strokovno znanje v zvezi z zunanjo razsežnostjo prizadevanj Unije, ki izhajajo iz sodelovanja s tretjimi državami in mednarodnimi organizacijami in ki k temu sodelovanju tudi prispevajo. Koordinator EU za protiterorizem prispeva svoje strokovno znanje, ki temelji na njegovem splošnem pregledu nad zadevnimi instrumenti politike.

               (6)

               Za člane skupine bi bilo treba določiti pravila o razkrivanju informacij.

               (7)

               Primerno je določiti obdobje uporabe tega sklepa. Komisija bo pravočasno proučila, ali bi bilo podaljšanje priporočljivo –

         SKLENILA:
   Člen 1
   Predmet urejanja
   Ustanovi se strokovna skupina Komisije na visoki ravni za vprašanja radikalizacije.
   Člen 2
   Naloge
   Skupina ima naslednje naloge:

               (a)

               svetovanje o tem, kako izboljšati sodelovanje med različnimi zainteresiranimi stranmi in zlasti z državami članicami o zadevah, ki se nanašajo na preprečevanje in zatiranje radikalizacije, ki vodi v nasilni ekstremizem in terorizem;

               (b)

               svetovanje in pomoč Komisiji pri nadaljnjem razvoju politik Unije, katerih cilj je preprečevanje in zatiranje radikalizacije, ki vodi v nasilni ekstremizem in terorizem, vključno z oblikovanjem načel in priporočil ob ustreznem upoštevanju ugotovitev obstoječih in prihodnjih raziskav, ki jih na tem področju financira EU, za izvajanje ciljno usmerjenih in učinkovitih ukrepov za preprečevanje in zatiranje radikalizacije na ravni Unije in na nacionalni ravni, ki zajema bolj ciljno usmerjeno uporabo programov financiranja Unije;

               (c)

               svetovanje in pomoč Komisiji pri proučevanju možnosti za prihodnje mehanizme bolj strukturiranega sodelovanja na ravni Unije na področju preprečevanja in zatiranja radikalizacije, ki vodi v nasilni ekstremizem in terorizem, in sicer na podlagi obstoječih pristopov k izmenjavi najboljših praks, mreženja in opolnomočenja interesnih skupin.

         Člen 3
   Članstvo
   1.   Skupino sestavljajo naslednji člani:

               (a)

               pristojni organi držav članic;

               (b)

               Agencija Evropske unije za sodelovanje na področju preprečevanja, odkrivanja in preiskovanja kaznivih dejanj;

               (c)

               Urad za evropsko pravosodno sodelovanje;

               (d)

               Agencija Evropske unije za temeljne pravice;

               (e)

               Agencija Evropske unije za usposabljanje na področju preprečevanja, odkrivanja in preiskovanja kaznivih dejanj;

               (f)

               center odličnosti mreže za ozaveščanje o radikalizaciji;

               (g)

               Evropska služba za zunanje delovanje;

               (h)

               koordinator EU za protiterorizem.

         2.   Člani skupine imenujejo enega predstavnika na visoki ravni in enega namestnika. Vsakega predstavnika na visoki ravni ali njegovega namestnika lahko spremlja en strokovnjak za preprečevanje radikalizacije.
   3.   Člani, ki ne morejo več učinkovito prispevati k posvetovanjem strokovne skupine, ki po mnenju zadevne službe Evropske komisije ne izpolnjujejo pogojev iz člena 339 Pogodbe o delovanju Evropske unije ali ki odstopijo, niso več povabljeni na srečanja skupine in se lahko nadomestijo za preostanek mandata.
   Člen 4
   Predsednik
   Skupini predseduje visok predstavnik direktor generalnega direktorata Komisije za migracije in notranje zadeve (v nadaljnjem besedilu: GD HOME).
   Člen 5
   Delovanje
   1.   Skupina deluje na zahtevo svojega predsednika v skladu s členom 13(1) horizontalnih pravil Komisije o strokovnih skupinah (v nadaljnjem besedilu: horizontalna pravila) (12).
   2.   Zasedanja skupine načeloma potekajo v prostorih Komisije.
   3.   Tajniške storitve opravlja GD HOME. Uradniki Komisije iz drugih služb, ki se zanimajo za postopek, se povabijo na sestanke skupine in njenih podskupin.
   4.   V dogovoru z GD HOME lahko skupina z navadno večino svojih članov odloči, da bodo njena posvetovanja javna.
   5.   Zapisnik, ki povzema razpravo o vsaki točki dnevnega reda in mnenja skupine, je smiseln in popoln. Zapisnik sestavi sekretariat, zanj pa je odgovoren predsednik.
   6.   Skupina sprejema svoja mnenja, priporočila ali poročila s soglasjem. V primeru glasovanja se o izidu glasovanja odloča z navadno večino članov. Člani, ki so glasovali proti, imajo pravico, da se dokument, ki povzema razloge za njihovo stališče, priloži mnenju, priporočilu ali poročilu.
   Člen 6
   Podskupine
   1.   GD HOME lahko na podlagi mandata, ki ga določi Komisija, ustanovi podskupine za preučitev posebnih vprašanj. Podskupine delujejo v skladu s horizontalnimi pravili in poročajo skupini. Razpustijo se takoj, ko izpolnijo svoj mandat.
   2.   Člani skupine lahko imenujejo predstavnike podskupin z visoko ravnijo strokovnega znanja.
   Člen 7
   Povabljeni strokovnjaki
   GD HOME lahko strokovnjake, tudi iz zasebnega sektorja, s posebnim strokovnim znanjem v zvezi z zadevo na dnevnem redu povabi, da priložnostno sodelujejo pri delu skupine ali podskupin.
   Člen 8
   Opazovalci
   1.   Posameznikom, organizacijam in javnim subjektom se na neposredno povabilo predsednika lahko dodeli status opazovalcev v skladu s horizontalnimi pravili.
   2.   Organizacije in javni subjekti s statusom opazovalca imenujejo svoje predstavnike.
   3.   Predsednik lahko opazovalcem in njihovim predstavnikom dovoli sodelovanje v razpravah skupine in prispevanje strokovnega znanja. Vendar pa nimajo pravice do glasovanja in ne sodelujejo pri pripravi priporočil ali nasvetov skupine.
   Člen 9
   Poslovnik
   Na predlog GD HOME in v dogovoru z njim skupina z navadno večino svojih članov sprejme svoj poslovnik na podlagi standardnega poslovnika za strokovne skupine, in sicer v skladu s horizontalnimi pravili (13).
   Člen 10
   Poslovna skrivnost in ravnanje z zaupnimi informacijami
   Člani skupine in njihovi predstavniki ter povabljeni strokovnjaki in opazovalci spoštujejo obveznost varovanja poslovne skrivnosti, ki v skladu s Pogodbama in njunimi izvedbenimi pravili velja za vse člane institucij in njihovo osebje, ter varnostne predpise Komisije v zvezi z varovanjem tajnih podatkov Unije iz sklepov Komisije (EU, Euratom) 2015/443 (14) in (EU, Euratom) 2015/444 (15). Če teh obveznosti ne spoštujejo, lahko Komisija sprejme vse ustrezne ukrepe.
   Člen 11
   Preglednost
   1.   Skupina in njene podskupine so vpisane v register strokovnih skupin.
   2.   Kar zadeva sestavo skupine, se imena članov in imena opazovalcev objavijo v registru strokovnih skupin.
   3.   Vsi relevantni dokumenti, vključno z dnevnimi redi, zapisniki in pisnimi prispevki udeležencev, so na voljo v registru strokovnih skupin ali prek povezave z registra na posebno spletno mesto, kjer je mogoče najti informacije. Do posebnih spletnih mest se lahko dostopa brez registracije uporabnikov ali kakršnih koli drugih omejitev. Zlasti dnevni red in drugi relevantni referenčni dokumenti se objavijo pravočasno pred sejo, ki ji sledi pravočasna objava zapisnika. Izjeme glede objave so predvidene le v primeru, ko se zdi, da bi razkritje dokumenta oslabilo varstvo javnega ali zasebnega interesa, kakor je opredeljeno v členu 4 Uredbe Evropskega parlamenta in Sveta (ES) št. 1049/2001 (16).
   Člen 12
   Stroški sestankov
   1.   Udeleženci, ki sodelujejo pri dejavnostih skupine in podskupin, za svoje storitve niso plačani.
   2.   Komisija povrne potne stroške in stroške bivanja, ki udeležencem nastanejo pri opravljanju dejavnosti skupine in podskupin. Povračilo se izplača v skladu z veljavnimi določbami Komisije v mejah razpoložljivih odobrenih sredstev, dodeljenih oddelkom Komisije v okviru letnega postopka razporeditve sredstev.
   Člen 13
   Uporaba
   Ta sklep se uporablja do 31. decembra 2018.

      V Bruslju, 27. julija 2017

            Za Komisijo

         Dimitris AVRAMOPOULOS

            Član Komisije

      (1)  Sporočilo Komisije Evropskemu parlamentu, Svetu, Evropskemu ekonomsko-socialnemu odboru in Odboru regij z naslovom „Evropska agenda za varnost“, COM(2015) 185 final, Strasbourg, 28.4.2015.

      (2)  Sporočilo Komisije Evropskemu parlamentu, Svetu, Evropskemu ekonomsko-socialnemu odboru in Odboru regij o spodbujanju preprečevanja radikalizacije, ki vodi v nasilni ekstremizem, COM(2016) 379 final, Bruselj, 14.6.2016.

      (3)  9956/14 JAI 332 ENFOPOL 138 COTER 34.

      (4)  Glej predvsem sklepe Sveta Evropske unije in držav članic, ki so se sestali v okviru Sveta, o okrepitvi odzivanja kazenskega pravosodja na radikalizacijo, ki vodi v terorizem in nasilni ekstremizem, z dne 20. novembra 2015 (14419/15), sklepe Sveta o razvoju medijske pismenosti in kritičnega razmišljanja z izobraževanjem in usposabljanjem z dne 30. maja 2016 (9641/16), sklepe Sveta o vlogi mladinskega sektorja v okviru celostnega in medsektorskega pristopa k preprečevanju nasilne radikalizacije mladih in boju proti njej z dne 30. maja 2016 (9640/16), sklepe Sveta in predstavnikov vlad držav članic, ki so se sestali v okviru Sveta, o preprečevanju radikalizacije, ki vodi v nasilni ekstremizem, z dne 21. novembra 2016 (14276/16), sklepe Evropskega sveta z dne 22. in 23. junija 2017 (EUCO 8/17) ter sklepe Sveta o zunanjem delovanju EU na področju boja proti terorizmu z dne 19. junija 2017 (10384/17).

      (5)  Uredba (EU) 2016/794 Evropskega parlamenta in Sveta z dne 11. maja 2016 o Agenciji Evropske unije za sodelovanje na področju preprečevanja, odkrivanja in preiskovanja kaznivih dejanj (Europol) ter nadomestitvi in razveljavitvi sklepov Sveta 2009/371/PNZ, 2009/934/PNZ, 2009/935/PNZ, 2009/936/PNZ in 2009/968/PNZ (UL L 135, 24.5.2016, str. 53).

      (6)  Sklep Sveta 2002/187/PNZ z dne 28. februarja 2002 o ustanovitvi Eurojusta za okrepitev boja proti težjim oblikam kriminala (UL L 43, 6.3.2002, str. 1).

      (7)  Uredba Sveta (ES) št. 168/2007 z dne 15. februarja 2007 o ustanovitvi Agencije Evropske unije za temeljne pravice (UL L 53, 22.2.2007, str. 1).

      (8)  Uredba (EU) 2015/2219 Evropskega parlamenta in Sveta z dne 25. novembra 2015 o Agenciji Evropske unije za usposabljanje na področju preprečevanja, odkrivanja in preiskovanja kaznivih dejanj (CEPOL) ter nadomestitvi in razveljavitvi Sklepa Sveta 2005/681/PNZ (UL L 319, 4.12.2015, str. 1).

      (9)  Sporočilo Komisije Evropskemu parlamentu, Svetu, Evropskemu ekonomsko-socialnemu odboru in Odboru regij z naslovom Preprečevanje radikalizacije, ki vodi v terorizem in nasilni ekstremizem: krepitev odziva EU (COM(2013) 941 final), 15.1.2014.

      (10)  Sklep Sveta 2010/427/EU z dne 26. julija 2010 o organizaciji in delovanju Evropske službe za zunanje delovanje (UL L 201, 3.8.2010, str. 30).

      (11)  Deklaracija Evropskega sveta o boju proti terorizmu z dne 25. marca 2004.

      (12)  Sklep Komisije C(2016) 3301 final z dne 30. maja 2016 o določitvi horizontalnih pravil o ustanovitvi in delovanju strokovnih skupin Komisije.

      (13)  Glej člen 17 horizontalnih pravil.

      (14)  Sklep Komisije (EU, Euratom) 2015/443 z dne 13. marca 2015 o varnosti v Komisiji (UL L 72, 17.3.2015, str. 41).

      (15)  Sklep Komisije (EU, Euratom) 2015/444 z dne 13. marca 2015 o varnostnih predpisih za varovanje tajnih podatkov EU (UL L 72, 17.3.2015, str. 53).

      (16)  Uredba Evropskega parlamenta in Sveta (ES) št. 1049/2001 z dne 30. maja 2001 o dostopu javnosti do dokumentov Evropskega parlamenta, Sveta in Komisije (UL L 145, 31.5.2001, str. 43).


title: 2014/823/EU: Sklep Evropskega parlamenta z dne 23. oktobra 2014 o zaključnem računu urada Organa evropskih regulatorjev za elektronske komunikacije za proračunsko leto 2012

text:
               21.11.2014

               SL

               Uradni list Evropske unije

               L 334/93

         SKLEP EVROPSKEGA PARLAMENTA
   z dne 23. oktobra 2014
   o zaključnem računu urada Organa evropskih regulatorjev za elektronske komunikacije za proračunsko leto 2012

      (2014/823/EU)

   EVROPSKI PARLAMENT,

               —

               ob upoštevanju letnih računovodskih izkazov urada Organa evropskih regulatorjev za elektronske komunikacije za proračunsko leto 2012,

               —

               ob upoštevanju poročila Računskega sodišča o letnih računovodskih izkazih urada Organa evropskih regulatorjev za elektronske komunikacije za proračunsko leto 2012 z odgovori urada (1),

               —

               ob upoštevanju priporočila Sveta z dne 18. februarja 2014 (05849/2014 – C7-0054/2014),

               —

               ob upoštevanju svojega sklepa z dne 3. aprila 2014 o odlogu sklepa o podelitvi razrešnice za proračunsko leto 2012 in priložene resolucije (2),

               —

               ob upoštevanju člena 319 Pogodbe o delovanju Evropske unije,

               —

               ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti, zlasti člena 185 Uredbe (3),

               —

               ob upoštevanju Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002, zlasti člena 208 Uredbe (4),

               —

               ob upoštevanju Uredbe (ES) št. 1211/2009 Evropskega parlamenta in Sveta z dne 25. novembra 2009 o ustanovitvi Organa evropskih regulatorjev za elektronske komunikacije (BEREC) in Urada, zlasti člena 13 Uredbe (5),

               —

               ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi, ki se uporablja za splošni proračun Evropskih skupnosti (6),

               —

               ob upoštevanju Delegirane uredbe Komisije (EU) št. 1271/2013 z dne 30. septembra 2013 o okvirni finančni uredbi za organe iz člena 208 Uredbe (EU, Euratom) št. 966/2012 Evropskega parlamenta in Sveta, zlasti člena 108 Delegirane uredbe (7),

               —

               ob upoštevanju člena 94 in Priloge V Poslovnika,

               —

               ob upoštevanju drugega poročila Odbora za proračunski nadzor (A8-0011/2014),

               1.

               odobri zaključni račun urada Organa evropskih regulatorjev za elektronske komunikacije za proračunsko leto 2012;

               2.

               naroči svojemu predsedniku, naj ta sklep posreduje upravljalnemu odboru urada Organa evropskih regulatorjev za elektronske komunikacije, Svetu, Komisiji in Računskemu sodišču ter poskrbi za objavo v Uradnem listu Evropske unije (serija L).

            Predsednik

         Martin SCHULZ

            Generalni sekretar

         Klaus WELLE

      (1)  UL C 365, 13.12.2013, str. 9.

      (2)  UL L 266, 5.9.2014, str. 353.

      (3)  UL L 248, 16.9.2002, str. 1.

      (4)  UL L 298, 26.10.2012, str. 1.

      (5)  UL L 337, 18.12.2009, str. 1.

      (6)  UL L 357, 31.12.2002, str. 72.

      (7)  UL L 328, 7.12.2013, str. 42.